Sentus kenañ e oa ivez, madelezus ouz he c'hoar vihan, devot ha mat da bedi. Eur spered lemm a baotrig e oa, ha, diwezatoc'h, pa c'houlenno an Itron digantañ ober sakrifisoù, ne vezo ket nec'het evit kaout tro d'heñ ober. Gweñv evel eur c'haz-koad, e pigno ouz ar gwez dero da gutuilh d'ezo o zri eur prejad mez, pa c'hoarvezo ganto goullonderi o faneradig boued e daouarn ar beorien vihan.